L-1 ta' Frar 2020 jimmarka l-ewwel anniversarju mid-dħul fis-seħħ tal-Ftehim ta' Sħubija Ekonomika (FSE) bejn l-UE u l-Ġappun. Fl-ewwel għaxar xhur wara l-implimentazzjoni tal-ftehim, l-esportazzjonijiet tal-UE lejn il-Ġappun żdiedu b'6.6 % meta mqabbla mal-istess perjodu tas-sena ta' qabel. Dan hu ogħla mit-tkabbir f'dawn l-aħħar tliet snin, li kien ta' medja ta' 4.7 % (data tal-Eurostat). Fl-istess perjodu, l-esportazzjonijiet Ġappuniżi lejn l-Ewropa żdiedu b'6.3 %. Il-Kummissarju għall-Kummerċ Phil Hogan ikkummenta: “Il-Ftehim kummerċjali bejn l-UE u l-Ġappun qed ikun ta' benefiċċju għaċ-ċittadini, għall-ħaddiema, għall-bdiewa u għall-kumpaniji fl-Ewropa u fil-Ġappun. Trasparenza, fiduċja u impenn lejn ir-regoli stabbiliti jgħinu biex ikun hemm tkabbir sostenibbli fil-kummerċ. L-UE hija u se tkompli tkun l-akbar blokk kummerċjali u l-aktar blokk kummerċjali attiv fid-dinja. L-UE hija sieħba bilaterali fdata għal aktar minn 70 pajjiż, li magħhom għandna l-ikbar netwerk kummerċjali fid-dinja.” Ċerti setturi raw tkabbir fl-esportazzjoni terġa' aktar qawwi matul l-istess perjodu: Il-FSE bejn l-UE u l-Ġappun joffri opportunitajiet ġodda għan-negozji tal-UE ta' kull daqs biex jesportaw lejn il-Ġappun. Dan ineħħi l-biċċa l-kbira tal-EUR 1 biljun f'dazji li kienu jiġu imposti kull sena fuq l-esportazzjonijiet tal-UE lejn il-Ġappun. Ladarba l-ftehim jiġi implimentat bis-sħiħ, il-Ġappun ikun neħħa d-dazji doganali minn fuq 97 % tal-prodotti importati mill-UE u l-kummerċ annwali bejn l-UE u l-Ġappun jista' jiżdied bi kważi EUR 36 biljun. Is-setturi li jibbenefikaw mill-FSE bejn l-UE u l-Ġappun jinkludu pereżempju: Hawnhekk tista' ssib eżempji oħrajn ta' setturi u kumpaniji minn Stati Membri oħrajn. Sfond Il-FSE joħloq opportunitajiet ġodda għall-bdiewa u għall-produtturi tal-ikel Ewropej, filwaqt li jipproteġi bis-sħiħ l-interessi tal-UE. Bis-saħħa tal-ftehim, 211-il prodott tal-ikel u x-xorb ta' kwalità għolja mill-UE (magħrufin bħala "indikazzjonijiet ġeografiċi") issa jistgħu jinbiegħu b'isimhom fil-Ġappun u huma mħarsa mill-imitazzjonijiet. Barra minn hekk, l-UE kisbet aċċess aħjar għall-kuntratti pubbliċi fil-Ġappun, wieħed mill-akbar swieq tal-akkwist pubbliku fid-dinja. Il-ftehim joffri wkoll kundizzjonijiet aħjar għall-fornituri tas-servizzi, mobilità akbar għall-impjegati tal-kumpaniji, u qafas li jippermetti r-rikonoxximent reċiproku ta' kwalifiki professjonali. L-UE u l-Ġappun qablu wkoll li jistabbilixxu standards ambizzjużi għall-iżvilupp sostenibbli, inkluż għall-ewwel darba impenn speċifiku għall-Ftehim ta' Pariġi dwar il-Klima. Tkabbir fl-esportazzjonijiet tal-UE lejn il-Ġappun – eżempji Prodott Żieda fl-esportazzjonijiet taħt il-ftehim* Xorb 20 % Inbid 17.3 % Cider 31.5 % Te 39.8 % Għaġin 14.9 % Żerriegħa tal-ġirasol 39.9 % Laħam 12 % Laħam tal-majjal 12.6 % Laħam iffriżat ta' annimali bovini 221.0 % Prodotti tal-ħalib 10 % Ħalib u krema 120.7 % Butir 47.8 % Ġobon 7.0 % Oġġetti tal-Ġilda 14 % Ħwejjeġ 9 % Ilbies u aċċessorji tat-trabi 108.3 % Makkinarju elettriku 16.4 % Settijiet tat-telefown u tagħmir tat-telekomunikazzjoni 69 % Diski, tejps, apparati għall-ħżin 9.4 % * Frar sa Novembru 2019 meta mqabbel ma' Frar sa Novembru 2018 Għal Aktar Informazzjoni Il-Ftehim ta' Sħubija Ekonomika bejn l-UE u l-Ġappun Stqarrija għall-istampa: Jidħol fis-seħħ il-ftehim kummerċjali bejn l-UE u l-Ġappun Memo: Key elements of the EU-Japan Economic Partnership Agreement Skedi informattivi dwar il-Ftehim